દુકાનમાં ચોરી કરવા ઘૂસેલા ચોરે ભરપેટ નાસ્તો કરી ચોરી કર્યા બાદ રફ્ફૂ – City Watch News
ઔદ્યોગિક નગરી વાપીમાં ચોરીની એક અજીબ ઘટના બની છે. વાપી સેલવાસ રોડ પર આવેલી એક નાસ્તાની દુકાન મોડી રાત્રે એક ચોર ચોરી કરવા માટે ઘૂસ્યો હતો. જાેકે, ચોરી કરતા પહેલા ચોરને ભૂખ લાગી હતી. જે બાદમાં તેણે નાસ્તાની દુકાનમાં રાખેલા થેપલા અને સોસની લિજ્જત માણી હતી. સાથે જ વડાપાંઉના વડા અને મસાલાની પ્લેટ પણ બાજુમાં મૂકીને ભરપેટ ભોજન કર્યું હતું. બાદમાં ટેસથી ઠંડુ પણ પીધું હતું. ભરપેટ જમ્યા બાદ તેણે દુકાનમાંથી રોકડની ચોરી કરી હતી.
દુકાનમાંથી જતી વખતે તેણે સિગારેટ અને પાન મસાલાની પણ ચોરી કરી હતી. આ આખો બનાવ દુકાનમાં લાગેલા સીસીટીવી કેમેરામાં કેદ થઈ ગયો હતો. ચોરીના અજીબ બનાવનો વીડિયો હાલ સોશિયલ મીડિયામાં વાયરલ થયો છે.